
Z A K O N
O IZMENAMA I DOPUNI ZAKONA O SLOBODNIM ZONAMA
Član 1.

U Zakonu o slobodnim zonama („Službeni glasnik RS”, broj 62/06), u članu 2. tačka 1), reč: „teritorije” zamenjuje se rečima: „carinskog područja”.

U tački 4) reč: „preduzeća” zamenjuje se rečima: „pravnih lica”.

Član 2.

U članu 5. tačka 5) reč: „preduzeća” zamenjuje se rečima: „privrednog društva”.

Član 3.

U članu 14. stav 4. reč: „Zakon” zamenjuje se rečju: „zakon”.

Član 4.

U članu 17. stav 1. menja se i glasi:

„Iznošenje robe iz zone, odnosno unošenje robe u zonu, korisnik prijavljuje nadležnoj carinarnici.”.

Stav 2. briše se.

U dosadašnjim st. 3. i 4, koji postaju st. 2. i 3, reč: „teritorije” zamenjuje se rečima: „carinskog područja”.

U dosadašnjem stavu 5, koji postaje stav 4, reči: „3. i 4.” zamenjuju se rečima: „2. i 3.”.

Član 5.

U članu 20. reč: „teritorijuˮ zamenjuje se rečima: „carinsko područje”.

Član 6.

U članu 21. stav 1. reč: „teritorijuˮ zamenjuje se rečima: „carinsko područje”.

Član 7.

Posle člana 22. dodaje se član 22a, koji glasi:

„Član 22a
Carinske formalnosti u pogledu unošenja robe u zonu, iznošenja robe iz zone i smeštaja robe u zoni sprovode se u skladu sa carinskim propisima.”.

Član 8.

U članu 25. reči: „ugovorom o radu,” brišu se.

Član 9.

U članu 26. stav 2. reč: „preduzeća” zamenjuje se rečima: „pravnih lica”.

Član 10.

Član 29. menja se i glasi:

„Član 29.

Korisnik, odnosno lice koje je u skladu sa carinskim propisima nosilac carinskog postupka, dužno je da po isteku roka iz člana 28. ovog zakona, u roku od dve godine, za stranu robu namenjenu obavljanju delatnosti i izgradnji objekata u zoni, koja se nalazi u zoni, podnese carinskom organu zahtev za izmenu izdatog odobrenja za poseban postupak, odnosno da stavi robu u drugi carinski postupak, ponovo izveze, ustupi državi ili uništi, u skladu sa carinskim i drugim propisima.

Na robu iz stava 1. ovog člana koja se stavlja u slobodan promet plaćaju se carina i druge uvozne dažbine, prema stanju robe i u skladu sa propisima koji važe na dan prihvatanja carinske deklaracije za taj carinski postupak.

Odredba stava 2. ovog člana ne isključuje primenu drugih propisa na osnovu kojih se ostvaruje pravo na oslobođenje od plaćanja carine i drugih uvoznih dažbina.”.

Član 11.

U članu 30. reč: „teritorijiˮ zamenjuje se rečima: „carinskom području”.

Član 12.

U članu 32. stav 1. tačka 2), alineja prva menja se i glasi: 

„ – sarađuje sa nadležnim organima, institucijama i agencijama na promociji investiranja i poslovanja u zonama, kroz predstavljanje posebnih pogodnosti i poslovnih mogućnosti;”. 


U alineji trećoj reč: „SIEPA” zamenjuje se rečima: „nadležnim organima, institucijama i agencijama”. 

Član 13.


U članu 34. stav 1. broj: „10.000” zamenjuje se brojem: „100.000”, a broj „1.000.000” zamenjuje se brojem: „2.000.000”.


U stavu 2. broj: „500” zamenjuje se brojem: „15.000”, a broj: „50.000” zamenjuje se brojem: „150.000”.

Član 14.

U članu 35. stav 1. broj: „10.000” zamenjuje se brojem: „100.000”, a broj „1.000.000” zamenjuje se brojem: „2.000.000”.

U st. 2. i 3. broj: „500” zamenjuje se brojem: „15.000”, a broj: „50.000” zamenjuje se brojem: „150.000”.

Član 15.

Danom prestanka važenja odredaba iz člana 16. ovog zakona, roba koja je zbog upotrebe u slobodnoj zoni bila oslobođena plaćanja uvoznih dažbina na osnovu člana 19. Zakona o slobodnim zonama („Službeni glasnik RS”, broj 62/06), ostaje pod carinskim nadzorom dok su ispunjeni uslovi zbog kojih uvozne dažbine nisu plaćene.

Ako carinski organ za robu iz stava 1. ovog člana odobri drugo carinski dozvoljeno postupanje, na sprovođenje carinskih formalnosti, obračun i naplatu carinskog duga primenjuju se carinski propisi.

Odredbe st. 1. i 2. ovog člana ne isključuju primenu drugih propisa na osnovu kojih se ostvaruje pravo na oslobođenje od plaćanja uvoznih dažbina, odnosno plaćanje tih dažbina po sniženoj stopi carine.

Član 16.

Odredbe čl. 19, 20. i 21. Zakona o slobodnim zonama („Službeni glasnik RS”, broj 62/06) i čl. 5. i 6. ovog zakona prestaju da važe 1. januara 2032. godine. 

Član 17.

Ovaj zakon stupa na snagu osmog dana od dana objavljivanja u „Službenom glasniku Republike Srbije”. 
O B R A Z L O Ž E NJ E
I. USTAVNI OSNOV ZA DONOŠENJE ZAKONA
Ustavni osnov za donošenje ovog zakona sadržan je u članu 97. tač. 2, 6. i 16. Ustava Republike Srbije, kojim je propisano da Republika Srbija uređuje i obezbeđuje, između ostalog, ostvarivanje i zaštitu sloboda i prava građana; ustavnost i zakonitost; postupak pred sudovima i drugim državnim organima; odgovornost i sankcije za povredu sloboda i prava građana utvrđenih Ustavom i za povredu zakona, drugih propisa i opštih akata; amnestije i pomilovanja za krivična dela; jedinstveno tržište; pravni položaj privrednih subjekata; sistem obavljanja pojedinih privrednih i drugih delatnosti; robne rezerve; monetarni, bankarski, devizni i carinski sistem; ekonomske odnose sa inostranstvom; sistem kreditnih odnosa sa inostranstvom; poreski sistem, kao i organizaciju, nadležnost i rad republičkih organa.

          II. RAZLOZI ZA DONOŠENJE ZAKONA 


Zakon o slobodnim zonama donet je 2006. godine i objavljen je u „Službenom glasniku Republike Srbije”, broj 62/06 od 19. jula 2006. godine.


Ovim zakonom utvrđuju se uslovi za određivanje područja i rad slobodne zone, delatnosti koje se mogu obavljati u slobodnoj zoni, uslovi za obavljanje tih delatnosti i uslovi za prestanak rada slobodne zone, kao i osnivanje, pravni status i nadležnost Uprave za slobodne zone.


Carinski zakon Republike Srbije („Službeni glasnik RS”, br. 95/18, 91/19 – dr. zakon, 144/20, 118/21 i 138/22) smeštaj strane robe u slobodnu zonu definiše kao poseban postupak (član 183.). Dalje, čl. 208 – 214. ovog zakona sadrže odredbe o slobodnim zonama, i to prevashodno odredbe o carinskim formalnostima koje se sprovode u slobodnoj zoni. 

Prema tome, Carinskim zakonom uređen je smeštaj i postupanje s robom u slobodnoj zoni, dok je osnivanje slobodnih zona, upravljanje, slobodnim zonama, kao i uslovi za obavljanje delatnosti u slobodnim zonama uređeno Zakonom o slobodnim zonama.


Napominjemo da je Carinski zakon Republike Srbije u najvećoj mogućoj meri usaglašen sa Carinskim zakonikom EU (Regulation (EU) No 952/2013 of the European Parliament and of the Council of 9 October 2013 laying down the Union Customs Code). Obaveza usaglašavanja nacionalnog zakonodavstva, uključujući i carinske propise, sa zakonodavnom regulativom Evropske unije je jedna od najznačajnijih obaveza državnih organa, imajući u vidu osnovno opredeljenje Republike Srbije da postane punopravan član EU.


U vezi sa prethodno iznetim, podsećamo da je Poglavlje 29 – Carinska unija otvoreno 20. juna 2017. godine, te da je jedna  od obaveza, u okviru ovog poglavlja, i izmena Zakona o slobodnim zonama, kojima će se izvršiti usklađivanje određenih odredaba sa pravnim tekovinama EU. 

Takođe, jedna od obaveza u okviru Poglavlja 8 - Politika konkurencije, u delu državne pomoći, jeste i izmena Zakona o slobodnim zonama. Tačnije, kao jedno od merila za otvaranje ovog poglavlja navedeno je da je potrebno da Republika Srbija uskladi postojeće šeme fiskalne pomoći, što podrazumeva da Zakon o slobodnim zonama (pored ostalih zakona) uskladi sa pravnim tekovinama EU u oblasti kontrole državne pomoći.

Treba istaći i da je u usvojenoj Reformskoj agendi navedeno da je potrebno da se reformiše državna pomoć radi stvaranja ambijenta jednakih mogućnosti za preduzeća, kako bi se promovisanjem pravičnosti, transparentnosti, efikasnosti i konkurentnosti u raspodeli državnih resursa u skladu sa standardima EU u toj oblasti doprinelo održivom ekonomskom razvoju Republike Srbije. Sprovođenje predviđenih koraka u ovoj reformi doprineće daljoj pravnoj usklađenosti sa pravnim tekovinama EU i dovesti do unapređenja transparentnosti i efikasnosti. Transparentan i usklađen okvir državne pomoći može imati pozitivan uticaj na poverenje investitora zahvaljujući povećanju predvidljivosti, i tako podstaći investicije i ekonomski rast. Ove mere dodatno bi unapredile lojalnu konkurenciju, što bi dovelo do življe i dinamičnije privrede. 

S tim u vezi, dalje se navodi da Republika Srbija planira da ostvari navedene ciljeve izradom konačnog popisa šema državne pomoći, te usvajanjem Akcionog plana sa rokovima za usklađivanje neusklađenih šema državne pomoći, među kojima je i Zakon o slobodnim zonama. Usklađivanjem šema državne pomoći, što podrazumeva, kako je prethodno navedeno, i izmene Zakona o slobodnim zonama, doprineće se zaštiti konkurencije na tržištu, podsticanju ekonomskog razvoja, obezbeđivanju transparentnosti u dodeli državne pomoći. Takođe, uspostavljanjem adekvatne kontrole i transparentne raspodele državne pomoći sprečava se stavljanje pojedinih privrednih subjekata u privilegovan položaj, to jest, stvaraju se jednaki uslovi poslovanja za sve učesnike na tržištu. Na taj način jača se slobodna konkurencija i obezbeđuju zdraviji uslovi poslovanja, čime se podstiče ulazak privrednih subjekata na tržište Republike Srbije i njihov ostanak na njemu.


Konkretno, kako bi Republika Srbija ispunila obaveze preuzete u okviru Poglavlja 8 i 29, ali i u okviru Reformske agende, Predlogom zakona o izmenama i dopuni Zakona o slobodnim zonama, propisuje se brisanje člana 19. Zakona o slobodnim zonama, kao i čl. 20. i 21, koji su u vezi sa članom 19. 

Brisanjem člana 19. Zakona o slobodnim zonama prestaje da postoji pravni osnov po kom se roba namenjena obavljanju delatnosti i izgradnji objekata u zoni uvozila bez plaćanja carine i drugih uvoznih dažbina.

Međutim, to ne znači da korisnici slobodne zone neće moći da primenjuju carinske povlastice na uvoz robe u slobodnu zonu. Naime, oslobođenje od plaćanja carine i drugih uvoznih dažbina na uvoz robe u slobodnu zonu ubuduće bi se moglo ostvariti primenom carinskih povlastica koje su propisane Carinskim zakonom ili međunarodnim sporazumima koje je Republika Srbija ratifikovala, kao što su, na primer, sporazumi o slobodnoj trgovini, koji privrednim subjektima (uključujući i korisnike slobodnih zona) pružaju mogućnost uvoza opreme po povlašćenom režimu, odnosno bez plaćanja carine, uz ispunjenje uslova propisanih tim sporazumima.  

Pored razloga usaglašavanja sa propisima EU, jedan od razloga za donošenje Zakona o izmenama i dopuni Zakona o slobodnim zonama jeste i potreba usklađivanja minimalnih i maksimalnih iznosa propisanih kazni sa Zakonom o prekršajima, tako da se Predlogom zakona o izmenama i dopuni Zakona o slobodnim zonama predlažu i izmene čl 34. i 35. Zakona o slobodnim zonama.

Takođe, imajući u vidu činjenicu da je trenutno važeći Zakon o slobodnim zonama donet 2006. godine i da se u istom pominje da je u oblasti promocije nadležna  Agencija za strana ulaganja i promociju izvoza (SIEPA), kao i činjenicu da je ova agencija, u međuvremenu, prestala da postoji, javila se potreba da se pojedine odredbe Zakona o slobodnim zonama izmene.

Predlogom zakona o izmenama i dopuni Zakona o slobodnim zonama izvršene su i određene terminološke i tehničke izmene.

 III. OBJAŠNJENJE OSNOVNIH INSTITUTA
Članom 1. Predloga zakona predlažu se terminološke izmene u članu 2. Zakona o slobodnim zonama, a radi usklađivanja sa Carinskim zakonom Republike Srbije i Zakonom o porezu na dobit pravnih lica. 

Članom 2. Predloga zakona predlaže se terminološka izmena u članu 5. tačka 5), a radi usklađivanja sa ostalim odredbama Zakona o slobodnim zonama.

Članom 3. Predloga zakona vrši se ispravka pravno - tehničke prirode. 

Članom 4. Predloga zakona stav 1. člana 17. se menja, a stav 2. se briše, a kao posledica toga menjaju se ostali stavovi ovog člana. Takođe se, u sada novim st. 2. i 3. predlažu terminološke izmene radi usklađivanja sa Carinskim zakonom Republike Srbije.

Čl. 5. i 6.  Predloga zakona predlaže se terminološka izmena u čl. 20. i 21. Zakona o slobodnim zonama, a radi usklađivanja sa Carinskim zakonom Republike Srbije.

Članom 7. Predloga zakona dodaje se novi član 22a, kojim se propisuje da se carinske formalnosti u pogledu unošenja robe u zonu, iznošenja robe iz zone i smeštaja robe u zoni sprovode u skladu sa carinskim propisima.

Čl. 8. i 9. Predloga zakona prelažu se terminološke izmene.

Članom 10. Predloga zakona menja se član 29. Zakona o slobodnim zonama, tako što se propisuje obaveza korisnika, odnosno lica koje je u skladu sa carinskim propisima nosilac carinskog postupka, da u roku od dve godine, po isteku roka iz člana 28. Zakona o slobodnim zonama, za stranu robu namenjenu obavljanju delatnosti i izgradnji objekata u zoni, koja se nalazi u zoni, podnese carinskom organu zahtev za izmenu izdatog odobrenja za poseban postupak, odnosno da stavi robu u drugi carinski postupak, ponovo izveze, ustupi državi ili uništi, u skladu sa carinskim i drugim propisima. Dalje se propisuje da se na ovu robu, koja se stavlja u slobodan promet, plaća carina i druge uvozne dažbine, prema stanju robe i u skladu sa propisima koji važe na dan prihvatanja carinske deklaracije za taj carinski postupak. Ovom odredbom se ne isključuje primenu drugih propisa na osnovu kojih se ostvaruje pravo na oslobođenje od plaćanja carine i drugih uvoznih dažbina. 

Članom 11. predlaže se terminološka izmena u članu 30. Zakona o slobodnim zonama,  a radi usklađivanja sa Carinskim zakonom Republike Srbije.

Članom 12. Predloga zakona menja se član  32. stav 1. tačka 2) radi usaglašavanja sa propisanim nadležnostima državnih organa.

Čl. 13. i 14. Predloga zakona menjaju se odredbe čl. 34. i 35. Zakona o slobodnim zonama, a radi usaglašavanja sa odredbama Zakona o prekršajima.

Članom 15. Predloga zakona propisano je da danom prestanka važenja odredaba iz člana 16. ovog zakona, roba koja je zbog upotrebe u slobodnoj zoni bila oslobođena plaćanja uvoznih dažbina po osnovu člana 19. Zakona o slobodnim zonama („Službeni glasnik RS”, broj 62/2006), ostaje pod carinskim nadzorom sve dok postoje uslovi zbog kojih uvozne dažbine nisu plaćene. Ako carinski organ za ovu robu odobri drugo carinski dozvoljeno postupanje, na sprovođenje carinskih formalnosti, obračun i naplatu carinskog duga primenjuju se carinski propisi.


Članom 16. Predloga zakona propisano je da odredbe čl. 19, 20. i 21. Zakona o slobodnim zonama, kao i čl. 5. i 6. ovog zakona prestaju da važe 1. januara 2032. godine.


Članom 17. Predloga zakona propisano je da ovaj zakon stupa na snagu osmog dana od dana objavljivanja u „Službenom glasniku Republike Srbije”. 

IV. FINANSIJSKA SREDSTAVA POTREBNA ZA SPROVOĐENJE ZAKONA
Za sprovođenje ovog zakona nisu potrebna finansijska sredstva iz budžeta Republike Srbije.  

V. PREGLED ODREDABA KOJE SE MENJAJU, ODNOSNO DOPUNJUJU
Značenje pojedinih izraza
Član 2.
Pojedini izrazi upotrebljeni u ovom zakonu imaju sledeće značenje:
1) slobodna zona je deo teritorije CARINSKOG PODRUČJA Republike Srbije (u daljem tekstu: Srbija) koji je posebno ograđen i označen, na kome se obavljaju delatnosti pod uslovima utvrđenim ovim zakonom ( u daljem tekstu: zona);
2) osnivač zone je organ lokalne samouprave, privredno društvo, odnosno preduzetnik, koji je doneo odluku ili zaključio ugovor sa drugim osnivačem o osnivanju zone, a koji preko privrednog društva za upravljanje zonom podnosi zahtev za davanje saglasnosti za određivanje područja;
3) privredno društvo za upravljanje zonom je privredno društvo koje obezbeđuje uslove za nesmetano obavljanje delatnosti u zoni;  
4) povezano lice je lice koje ima svojstvo povezanog lica u smislu zakona koji uređuje porez na dobit preduzeća PRAVNIH LICA;
5) korisnik zone je pravno i fizičko lice koje obavlja delatnost u zoni;
6) osnivanje zone je donošenje odluke nadležnog organa lokalne samouprave, privrednog društva, odnosno preduzetnika, ili zaključenje ugovora o osnivanju zone između organa lokalne samouprave, privrednog društva, odnosno preduzetnika;
7) saglasnost Vlade je akt kojim Vlada određuje područje zone;
8) područje zone je zemljište koje je određeno katastarskim parcelama i površinom iskazanom u odgovarajućim mernim jedinicama.
Uslovi za podnošenje zahteva
Član 5.
Privredno društvo za upravljanje zonom može podneti zahtev iz člana 4. ovog zakona, pod uslovom:
1) da su osnivači privrednog društva za upravljanje zonom osnivači zone.
Osnivači zone mogu biti osnivači samo jednog privrednog društva za upravljanje zonom; 
2) da je registrovano u Registru privrednih subjekata za obavljanje delatnosti upravljanja zonom;
3) da odgovorno lice osnivača zone, odnosno odgovorno lice privrednog društva za upravljanje zonom nije pravosnažno osuđivano za krivična dela protiv privrede, imovine, nedozvoljene trgovine i protiv službene dužnosti.
Uslovi iz stava 1. ove tačke odnose se na povezano lice sa privrednim društvom za upravljanje zonom, kao i na pravno lice čiji je pravni sledbenik privredno društvo za upravljanje zonom;
4) da odgovorno lice privrednog društva za upravljanje zonom u poslednje tri godine nije bilo član uprave, nadzornog odbora ili nosilac posebnih ovlašćenja u pravnom licu nad kojim je sproveden postupak likvidacije, odnosno stečaja;
5) da osnivač zone nije bio osnivač preduzeća PRIVREDNOG DRUŠTVA za upravljanje slobodnom zonom kojem je odlukom Vlade prestalo važenje saglasnosti za osnivanje slobodne zone.
Ovaj uslov ne odnosi se na organ lokalne samouprave.
Početak rada
Član 14.
Ispunjenost uslova za početak rada zone utvrđuje ministar nadležan za poslove finansija, na predlog komisije koju obrazuje od predstavnika nadležnih organa.
Komisija iz stava 1. ovoga člana utvrđuje da li su ispunjeni prostorni i energetski uslovi, uslovi zaštite životne okoline i drugi tehnički uslovi za rad zone, uslovi za rad carinske službe, kao i uslovi u pogledu sprovođenja mera carinskog nadzora. 
Ministar nadležan za poslove finansija u roku od 30 dana od dana dobijanja predloga komisije donosi rešenje.
Na postupak donošenja rešenja primenjuje se Zakon ZAKON koji uređuje opšti upravni postupak.
Rešenje iz stava 3. ovog člana je konačno u upravnom postupku.
Dan donošenja rešenja iz stava 3. ovog člana smatra se danom početka rada zone.
Član 17.
Roba koja se unosi i iznosi iz zone, kao i roba smeštena u zoni, ima tretman carinske robe.
Iznošenje, odnosno unošenje robe iz stava 1. ovog člana, korisnik prijavljuje nadležnoj carinarnici. 

IZNOŠENJE ROBE IZ ZONE, ODNOSNO UNOŠENJE ROBE U ZONU, KORISNIK PRIJAVLJUJE NADLEŽNOJ CARINARNICI.
Korisnik može privremeno izneti robu iz zone na drugi deo teritorije CARINSKOG PODRUČJA Srbije, odnosno uneti robu u zonu sa drugog dela teritorije CARINSKOG PODRUČJA Srbije radi stavljanja u postupak aktivnog, odnosno pasivnog oplemenjivanja. 
Korisnik može privremeno izneti robu iz zone na drugi deo teritorije CARINSKOG PODRUČJA Srbije i uneti robu u zonu sa drugog dela teritorije CARINSKOG PODRUČJA Srbije radi ispitivanja, atestiranja, opravke i marketinškog prezentiranja. 
Nadležan carinski organ odobrava carinski dozvoljeno postupanje sa robom iz st. 3. 2. i 4. 3. ovog člana u skladu sa zakonom koji uređuje carinski sistem i carinski postupak.
Član 20.
Roba koja se iz zone stavlja u promet na teritoriju CARINSKO PODRUČJE Srbije podleže obavezi plaćanja carine i drugih uvoznih dažbina.
Lice koje robu iz stava 1. ovog člana stavlja u promet na teritoriju Srbije dužno je da tu robu prijavi carinarnici, radi sprovođenja odgovarajućeg carinskog postupka.
Član 21.
Obaveza plaćanja carine i drugih uvoznih dažbina za robu iz stava 1. člana 20. ovog zakona, nastaje na dan kada je roba prešla iz zone na CARINSKO PODRUČJE Srbije.
Iznos carine i drugih uvoznih dažbina za robu iz stava 1. ovog člana utvrđuje se prema stanju robe i po propisima koji važe na dan prihvatanja carinske deklaracije.
Carinska vrednost robe iz stava 1. ovog člana, kao i iznos carinskog duga utvrđuje se u skladu sa odredbama zakona koji uređuje carinski sistem i carinski postupak. 
ČLAN 22A
CARINSKE FORMALNOSTI U POGLEDU UNOŠENJA ROBE U ZONU, IZNOŠENJA ROBE IZ ZONE I SMEŠTAJA ROBE U ZONI SPROVODE SE U SKLADU SA CARINSKIM PROPISIMA.

Član 25.
Radni odnosi između zaposlenih i poslodavaca (korisnika) u zoni uređuju se ugovorom o radu, u skladu sa propisima koji uređuju rad i radne odnose.
Član 26.
Na unos dobara u zonu i pružanje usluga u zoni primenjuju se odredbe zakona koji uređuje porez na dodatu vrednost.
Korisnik, odnosno privredno društvo za upravljanje zonom, može imati poreske olakšice u skladu sa propisima koji uređuju porez na dobit preduzeća PRAVNIH LICA, poreze na imovinu i porez na dohodak građana.
Član 29.
Privredno društvo za upravljanje zonom, odnosno korisnik je dužan da u roku od 60 dana po isteku roka iz člana 28. ovog zakona, robu koja je uvezena iz inostranstva ocarini, vrati u inostranstvo ili preda carinarnici na slobodno raspolaganje.
Na robu iz stava 1. ovog člana plaćaju se carina i druge uvozne dažbine, prema stanju robe i po propisima koji važe na dan prihvatanja carinske deklaracije.
Izuzetno od odredbe stava 2. ovog člana, na opremu koja je radi obavljanja delatnosti u zoni bila uvezena u zonu najmanje tri godine pre prestanka rada zone, ne plaća se carina.
Odredba stava 2. ovog člana ne isključuje primenu drugih propisa na osnovu kojih se ostvaruje pravo na oslobođenje od plaćanja carine i drugih uvoznih dažbina.

KORISNIK, ODNOSNO LICE KOJE JE U SKLADU SA CARINSKIM PROPISIMA NOSILAC CARINSKOG POSTUPKA, DUŽNO JE DA PO ISTEKU ROKA IZ ČLANA 28. OVOG ZAKONA, U ROKU OD DVE GODINE, ZA STRANU ROBU NAMENJENU OBAVLJANJU DELATNOSTI I IZGRADNJI OBJEKATA U ZONI, KOJA SE NALAZI U ZONI, PODNESE CARINSKOM ORGANU ZAHTEV ZA IZMENU IZDATOG ODOBRENJA ZA POSEBAN POSTUPAK, ODNOSNO DA STAVI ROBU U DRUGI CARINSKI POSTUPAK, PONOVO IZVEZE, USTUPI DRŽAVI ILI UNIŠTI, U SKLADU SA CARINSKIM I DRUGIM PROPISIMA.

NA ROBU IZ STAVA 1. OVOG ČLANA KOJA SE STAVLJA U SLOBODAN PROMET PLAĆAJU SE CARINA I DRUGE UVOZNE DAŽBINE, PREMA STANJU ROBE I U SKLADU SA PROPISIMA KOJI VAŽE NA DAN PRIHVATANJA CARINSKE DEKLARACIJE ZA TAJ CARINSKI POSTUPAK.

ODREDBA STAVA 2. OVOG ČLANA NE ISKLJUČUJE PRIMENU DRUGIH PROPISA NA OSNOVU KOJIH SE OSTVARUJE PRAVO NA OSLOBOĐENJE OD PLAĆANJA CARINE I DRUGIH UVOZNIH DAŽBINA.

Član 30.
Korisnik zone zadržava pravo svojine na izgrađenim objektima, stvarima i pravima koje je uvezao, odnosno uneo u zonu i ima pravo da u slučaju prestanka rada zone nastavi sa radom u skladu sa propisima koji važe za poslovanje na teritoriji CARINSKOM PODRUČJU van zone.
Nadležnost Uprave za slobodne zone
Član 32.
Uprava za slobodne zone obavlja sledeće poslove:
1) U oblasti razvoja zona u funkciji interesa države:  
– sprovodi nacionalnu politiku razvoja zona u cilju povećanja priliva direktnih investicija i uposlenosti radne snage;
– učestvuje u pripremi propisa u oblasti rada zona;  
– razmatra zahteve za davanje saglasnosti za određivanje područja zona i svoje mišljenje dostavlja ministarstvu nadležnom za poslove finansija;
– inicira i koordinira sa nadležnim državnim organima razmatranje stručnih pitanja iz oblasti poslovanja u zonama, radi pravilne primene ovog zakona i njegove usaglašenosti sa propisima Srbije;
– organizuje i koordinira saradnju nadležnih državnih organa, privrednog društva za upravljanje zonom, zainteresovanih investitora i korisnika; 
– pruža stručnu pomoć investitorima u procesu donošenja odluke o ulaganju u zone;
– pruža stručnu pomoć investitorima i privrednim društvima za upravljanje zonom u svim fazama primene programa u zonama;  
– organizuje neposredne kontakte između zainteresovanih investitora i privrednih društava za upravljanje zonom;
– pruža stručnu pomoć zainteresovanim investitorima u razvoju njihovih programa u zonama;
– sarađuje sa Privrednom komorom Srbije i drugim neprofitnim i dobrovoljnim organizacijama;
– sarađuje sa stranim institucijama i stručnjacima iz oblasti zona; 
– u saradnji sa privrednim društvima za upravljanje zonom stvara mogućnosti za razvoj infrastrukture u zonama. 
2) U oblasti promocije zona:
– sarađuje sa Agencijom za strana ulaganja i promociju izvoza (u daljem tekstu: SIEPA), na promociji investiranja i poslovanja u zonama, kroz predstavljanje posebnih pogodnosti i poslovnih mogućnosti u skladu sa planom i programom usvojenim od strane ministarstva nadležnog za poslove finansija i SIEPA
SARAĐUJE SA NADLEŽNIM ORGANIMA, ISTITUCIJAMA I AGENCIJAMA NA PROMOCIJI INVESTIRANJA I POSLOVANJA U ZONAMA, KROZ PREDSTAVLJANJE POSEBNIH POGODNOSTI I POSLOVNIH MOGUĆNOSTI; 
– obaveštava investitore o povoljnostima za ulaganje u zone;
– stvara i ažurira bazu podataka o zonama i pogodnostima za poslovanje u Srbiji u saradnji sa SIEPA NADLEŽNIM ORGANIMA, ISTITUCIJAMA I AGENCIJAMA. 
3) U oblasti kontrole i nadzora zona:
– razmatra izveštaje o radu zona i predlaže njihovo usvajanje ministarstvu nadležnom za poslove finansija;
– predlaže ministru nadležnom za poslove finansija oblik i sadržinu obrasca za podnošenje zahteva za davanje saglasnosti za određivanje područja zone, poslovanje i kontrolu rada zona i korisnika, radi usaglašenosti postupaka u svim zonama u Srbiji;
– predlaže nadležnim državnim organima dodatne mere kontrole rada u zonama ukoliko postoji takva potreba.
VIII. KAZNENE ODREDBE
Član 34.  
Novčanom kaznom od 10.000 100.000 do 1.000.000 2.000.000 dinara kazniće se za prekršaj privredno društvo za upravljanje zonom: 
1) ako ne donese akt o uslovima pod kojima korisnici zone mogu obavljati delatnost u zoni (član 10. stav 3); 
2) ako u propisanom roku ne dostavi izveštaj o poslovanju u zoni (član 11. stav 1);
3) ako dozvoli obavljanje delatnosti u zoni kojom se ugrožava životna sredina (član 15. stav 2). 
Za prekršaj iz stava 1. ovoga člana kazniće se i odgovorno lice privrednog društva za upravljanje zonom novčanom kaznom u iznosu od 500 15.000 do 50.000 150.000 dinara. 
 Član 35.  
Novčanom kaznom od 10.000 100.000 do 1.000.000 2.000.000 dinara kazniće se za prekršaj korisnik – pravno lice:
1) ako ne vodi knjigovodstvo za poslovanje u zoni (član 12. stav 3);
2) ako na zahtev Uprave za slobodne zone ne dostavi izveštaj o poslovanju u zoni (član 12. stav 4);
3) ako obavljanjem delatnosti u zoni ugrožava životnu sredinu (član 15. stav 2);
4) ako ne vodi propisanu evidenciju o robi (član 22).
Za prekršaj iz stava 1. ovoga člana kazniće se i odgovorno lice u pravnom licu novčanom kaznom u iznosu od 500 15.000 do 50.000 150.000 dinara. 
Za prekršaj iz stava 1. ovoga člana kazniće se korisnik – fizičko lice novčanom kaznom u iznosu od 500 15.000 do 50.000 150.000 dinara.
SAMOSTALNE ODREDBE PREDLOGA ZAKONA
ČLAN 15.

DANOM PRESTANKA VAŽENJA ODREDABA IZ ČLANA 16. OVOG ZAKONA, ROBA KOJA JE ZBOG UPOTREBE U SLOBODNOJ ZONI BILA OSLOBOĐENA PLAĆANJA UVOZNIH DAŽBINA NA OSNOVU ČLANA 19. ZAKONA O SLOBODNIM ZONAMA („SLUŽBENI GLASNIK RS”, BROJ 62/06), OSTAJE POD CARINSKIM NADZOROM DOK SU ISPUNJENI USLOVI ZBOG KOJIH UVOZNE DAŽBINE NISU PLAĆENE.

AKO CARINSKI ORGAN ZA ROBU IZ STAVA 1. OVOG ČLANA ODOBRI DRUGO CARINSKI DOZVOLJENO POSTUPANJE, NA SPROVOĐENJE CARINSKIH FORMALNOSTI, OBRAČUN I NAPLATU CARINSKOG DUGA PRIMENJUJU SE CARINSKI PROPISI.


ODREDBE ST. 1. I 2. OVOG ČLANA NE ISKLJUČUJU PRIMENU DRUGIH PROPISA NA OSNOVU KOJIH SE OSTVARUJE PRAVO NA OSLOBOĐENJE OD PLAĆANJA UVOZNIH DAŽBINA, ODNOSNO PLAĆANJE TIH DAŽBINA PO SNIŽENOJ STOPI CARINE.

ČLAN 16.


ODREDBE ČL. 19, 20. I 21. ZAKONA O SLOBODNIM ZONAMA („SLUŽBENI GLASNIK RS”, BROJ 62/06) I ČL. 5. I 6. OVOG ZAKONA PRESTAJU DA VAŽE 1. JANUARA 2032. GODINE. 

ČLAN 17.


OVAJ ZAKON STUPA NA SNAGU OSMOG DANA OD DANA OBJAVLJIVANJA U „SLUŽBENOM GLASNIKU REPUBLIKE SRBIJE”. 

OBRAZAC IZJAVE O USKLAĐENOSTI PROPISA SA PROPISIMA EVROPSKE UNIJE
1. Organ državne uprave, odnosno drugi ovlašćeni predlagač propisa - Vlada
Obrađivač - Ministarstvo finansija 

2. Naziv propisa
PREDLOG ZAKONA O IZMENAMA I DOPUNAMA ZAKONA O SLOBODNIM ZONAMA
LAW ON AMENDMENTS AND ON A SUPPLEMENT OF THE LAW ON FREE ZONES
3. Usklađenost propisa s odredbama Sporazuma o stabilizaciji i pridruživanju između Evropskih zajednica i njihovih država članica, sa jedne strane, i Republike Srbije sa druge strane („Službeni glasnik RS”, broj 83/08) (u daljem tekstu: Sporazum):

a) Odredba Sporazuma koja se odnosi na normativnu sadržinu propisa,

· Naslov VI – Usklađivanje propisa, primena prava i pravila konkurencije, član 72. Sporazuma;

· Naslov VI – Usklađivanje propisa, primena prava i pravila konkurencije, član 73 - Konkurencija i ostale ekonomske odredbe - Sporazuma;

· Naslov VIII – Politike saradnje - član 99 – Carine
b) Prelazni rok za usklađivanje zakonodavstva prema odredbama Sporazuma 

U skladu sa rokovima iz člana 72. Sporazuma.

v) Ocena ispunjenosti obaveze koje proizlaze iz navedene odredbe Sporazuma 

Ispunjava u potpunosti
g) Razlozi za delimično ispunjavanje, odnosno neispunjavanje obaveza koje proizlaze iz navedene odredbe Sporazuma
d) Veza sa Nacionalnim programom za usvajanje pravnih tekovina Evropske unije.

U NPAA je predviđeno donošenje navedenog propisa
4. Usklađenost propisa sa propisima Evropske unije:

a) Navođenje odredbi primarnih izvora prava Evropske unije i ocene usklađenosti sa njima
Ugovor o funkcionisanju Evropske unije, Naslov II – Politika i unutrašnje delovanje Unije , Poglavlje 1. – Carinska unija i Poglavlje 2.  – Carinska saradnja i Naslov VII - Zajednička pravila o konkurenciji, oporezivanju i usklađivanju zakona, Poglavlje 2. – Pravila konkurencije, čl. 107. i 108...... – potpuno usklađeno.

b) Navođenje sekundarnih izvora prava Evropske unije i ocene usklađenosti sa njima,

v) Ostali izvori prava Evropske unije i usklađenost sa njima,

g) Razlozi za delimičnu usklađenost, odnosno neusklađenost,

d) Rok u kojem je predviđeno postizanje potpune usklađenosti propisa sa propisima Evropske unije.
5.  Ukoliko ne postoje odgovarajuće nadležnosti Evropske unije u materiji koju reguliše propis, i/ili ne postoje odgovarajući sekundarni izvori prava Evropske unije sa kojima je potrebno obezbediti usklađenost, potrebno je obrazložiti tu činjenicu. U ovom slučaju, nije potrebno popunjavati Tabelu usklađenosti propisa. Tabelu usklađenosti nije potrebno popunjavati i ukoliko se domaćim propisom ne vrši prenos odredbi sekundarnog izvora prava Evropske unije već se isključivo vrši primena ili sprovođenje nekog zahteva koji proizilazi iz odredbe sekundarnog izvora prava (npr. Predlogom odluke o izradi strateške procene uticaja biće sprovedena obaveza iz člana 4. Direktive 2001/42/EZ, ali se ne vrši i prenos te odredbe direktive).  

6. Da li su prethodno navedeni izvori prava Evropske unije prevedeni na srpski jezik?

7. Da li je propis preveden na neki službeni jezik Evropske unije?

Preveden je na engleski jezik.

8. Saradnja sa Evropskom unijom i učešće konsultanata u izradi propisa i njihovo mišljenje o usklađenosti
Predlog zakona o izmenama i dopunama Zakona o slobodnim zonama je, nakon sprovedene javne rasprave, dostavljen Evropskoj komisiji na mišljenje. Početkom juna 2026. godine Evropska komisija je elektronskim putem dostavila komentare na tekst Predloga zakona, na koje je Ministarstvo finansija dostavilo odgovore.

Pozitivno mišljenje Evropske komisije dobijeno je elektronskim putem 10. jula 2026. godine u kome se konstatuje da kroz predložene izmene i dopune Zakona o slobodnim zonama, isti više ne predstavlja pravni osnov za dodelu državne pomoći, kao i da je DG COMP izneo stav da, u ovoj fazi, nema dodatnih komentara na Predlog zakona o izmenama i dopunama Zakona o slobodnim zonama.

